CELEX: 32021R1414
Language: lv
Date: 2021-08-27 00:00:00
Title: Komisijas Īstenošanas regula (ES) 2021/1414 (2021. gada 27. augusts), ar ko labo Īstenošanas regulu (ES) 2021/422 par atļauju Enterococcus faecium DSM 7134 preparātu lietot par barības piedevu dējējvistām (atļaujas turētājs: uzņēmums Lactosan GmbH & Co KG) (Dokuments attiecas uz EEZ)

30.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 304/21
               
            
         KOMISIJAS ĪSTENOŠANAS REGULA (ES) 2021/1414
         (2021. gada 27. augusts),
         ar ko labo Īstenošanas regulu (ES) 2021/422 par atļauju Enterococcus faecium DSM 7134 preparātu lietot par barības piedevu dējējvistām (atļaujas turētājs: uzņēmums Lactosan GmbH & Co KG)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Komisijas Īstenošanas regula (ES) 2021/422 (2) preparātu Enterococcus faecium DSM 7134 atļāva 10 gadus lietot par barības piedevu dējējvistām.
                  
               
                     (2)
                  
                  
                     Īstenošanas regulas (ES) 2021/422 pielikuma slejā “Piedevas identifikācijas numurs” ir ierakstīts nepareizs piedevas identifikācijas numurs.
                  
               
                     (3)
                  
                  
                     Eiropas Pārtikas nekaitīguma iestāde (“Iestāde”) 2020. gada 30. septembra atzinuma (3) lietošanas nosacījumos, kuri ir atkarīgi no drošuma un iedarbīguma novērtējuma, secināja, ka šo piedevu var lietot, iemaisītu dzirdināšanas ūdenī. No šā secinājuma izrietošā specifikācija netika iekļauta Īstenošanas regulas (ES) 2021/422 pielikuma slejā “Citi noteikumi”, kur tā juridiskās noteiktības labad būtu jāpievieno.
                  
               
                     (4)
                  
                  
                     Iestādes atzinumā arī norādīts, ka šī piedeva nav ādas vai acu kairinātājs, taču ir potenciāls ādas un elpceļu sensibilizators. Īstenošanas regulas (ES) 2021/422 pielikuma slejā “Citi noteikumi” kļūdaini norādīts, ka kā individuālie aizsardzības līdzekļi jāizmanto elpceļu aizsarglīdzekļi, brilles un cimdi, kaut gan, lai pienācīgi būtu ņemts vērā Iestādes atzinums par lietotāju drošību, tā vietā būtu jāmin elpceļu un ādas aizsardzība.
                  
               
                     (5)
                  
                  
                     Īstenošanas regulas (ES) 2021/422 pielikumā ir pieļauta sīka pārrakstīšanās kļūda atļaujas turētāja nosaukumā.
                  
               
                     (6)
                  
                  
                     Tāpēc Īstenošanas regula (ES) 2021/422 būtu attiecīgi jālabo. Skaidrības labad ir lietderīgi ar koriģētu versiju aizstāt visu minētās īstenošanas regulas pielikumu.
                  
               
                     (7)
                  
                  
                     Lai barības apritē iesaistītie uzņēmēji piedevas un to saturošās barības marķējumu varētu pielāgot koriģētajiem atļaujas noteikumiem, attiecībā uz minēto produktu laišanu tirgū būtu jānosaka pārejas periods.
                  
               
                     (8)
                  
                  
                     Lai saglabātu ieinteresēto personu tiesisko paļāvību attiecībā uz piedevas atļaujas nosacījumiem, šai regulai būtu jāstājas spēkā steidzamības kārtā.
                  
               
                     (9)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/422 pielikumu aizstāj šīs regulas pielikumu.
         
         
            2. pants
            
               1.   Pielikumā norādīto preparātu un šo vielu saturošus premiksus, kas ražoti un marķēti pirms 2021. gada 1. decembra saskaņā ar noteikumiem, kuri bija piemērojami pirms 2021. gada 31. augusta, arī turpmāk drīkst laist tirgū, līdz beidzas esošie krājumi.
            
            
               2.   Šā panta 1. punktā minēto preparātu un premiksus saturošas barības sastāvdaļas un barības maisījumus, kuri ražoti un marķēti pirms 2022. gada 31. augusta saskaņā ar noteikumiem, kas bija piemērojami pirms 2021. gada 31. augusta, arī turpmāk drīkst laist tirgū, līdz beidzas esošie krājumi.
            
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) 2021/422 (2021. gada 9. marts) par atļauju Enterococcus faecium DSM 7134 preparātu lietot par barības piedevu dējējvistām (atļaujas turētājs: Lactosan GmbH & Co KG) (OV L 83, 10.3.2021., 25. lpp.).
         
            (3)  EFSA Journal 2020; 18(11):6277.
      
      
         
            PIELIKUMS
            
               
                           “Piedevas identifikācijas numurs
                        
                        
                           Atļaujas turētāja nosaukums
                        
                        
                           Piedeva
                        
                        
                           Sastāvs, ķīmiskā formula, apraksts, analītiskā metode
                        
                        
                           Dzīvnieku suga vai kategorija
                        
                        
                           Maksimālais vecums
                        
                        
                           Minimālais saturs
                        
                        
                           Maksimālais saturs
                        
                        
                           Minimālais saturs
                        
                        
                           Maksimālais saturs
                        
                        
                           Citi noteikumi
                        
                        
                           Atļaujas derīguma termiņš
                        
                     
                           KVV uz kg kompleksās barības ar mitruma saturu 12 %
                        
                        
                           KVV uz l dzirdināšanas ūdens
                        
                     
                           
                              Kategorija: zootehniskās piedevas. Funkcionālā grupa: zarnu floras stabilizatori
                           
                        
                     
                           4b1841
                        
                        
                           Uzņēmums Lactosan GmbH & Co KG
                           
                        
                        
                           
                              Enterococcus faecium DSM 7134
                        
                        
                           
                              Piedevas sastāvs
                           
                           
                              Enterococcus faecium preparāts
                           DSM 7134,
                           kas satur vismaz
                           pulverveidā: 1 × 1010 KVV uz g piedevas,
                           granulu (mikrokapsulu) veidā: 1 × 1010
                           
                           KVV uz g piedevas
                        
                        
                           Dējējvistas
                        
                        
                           —
                        
                        
                           1 × 109
                           
                        
                        
                           —
                        
                        
                           5 × 108
                           
                        
                        
                           —
                        
                        
                           
                                       1.
                                    
                                    
                                       Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                    
                                 
                                       2.
                                    
                                    
                                       Piedevu drīkst lietot dzirdināšanas ūdenī.
                                    
                                 
                                       3.
                                    
                                    
                                       Ja piedevu izmanto dzirdināšanas ūdenī, nodrošina viendabīgu tās izkliedi.
                                    
                                 
                                       4.
                                    
                                    
                                       Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.”
                                    
                                 
                        
                           
                              30.3.2031
                           
                        
                     
                           
                              Aktīvās vielas raksturojums:
                           
                           dzīvotspējīgas Enterococcus faecium DSM 7134 šūnas
                        
                     
                           
                              Analītiskā metode
                               (1)
                           
                           Skaitīšanas metode: Petri trauciņa un uztriepuma metode, kurā izmanto žults eskulīna azīda agaru (EN 15788).
                           Identifikācijai: pulsējošā lauka gēla elektroforēze (PFGE).
                        
                     
            
               (1)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.